
ΠΡΟΕΔΡΙΚΑ ΔΙΑΤΑΓΜΑΤΑ 

243. Σύσταση Διεύθυνσης Υποστήριξης Ολοκληρω¬ 

μένου Πληροφορικού Συστήματος Τελωνείων 
(Ο.Π.Σ.Τ.). 1 

244. Τροποποίηση του Π.Δ. 119/2003 Κατανομή του Κα¬ 
θαρού προϊόντος των Κρατικών Λαχείων (Α' 103). 2 

245. Διάθεση Οπλιτών Πτυχιούχων Ιατρικής ή Φαρμα¬ 
κευτικής ή Κτηνιατρικής σε περιφερειακά ιατρεία 

ή κέντρα υγείας ή αγροτικά κτηνιατρεία. 3 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 243 

Σύσταση Διεύθυνσης Υπσστήριξης Ολοκληρωμένου Πλη¬ 
ροφορικού Συστήματος Τελωνείων (Ο.Π.Σ.Τ.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 20του Ν. 2503/1997 «Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις» (Α’ 107). 

β) Του Ν. 2683/1999 «Κύρωση του Κώδικα Κατάστασης 
Δημοσίων Πολιτικών Υπαλλήλων και Υπαλλήλων Νομικών 
Προσώπων Δημσσίου Δικαίου και άλλες διατάξεις» (Α’ 19). 

γ) Του άρθρου 29Ατου Ν. 1558/1985 «Κυβέρνηση και Κυ¬ 
βερνητικά Όργανα» (Α' 137), όπως προστέθηκε με το άρ¬ 
θρο 27 του Ν. 2081/1992 «Ρύθμιση του θεσμού των Επιμε¬ 
λητηρίων, τροποποίηση των διατάξεωντου Ν. 1712/1987 για 
τον εκσυγχρονισμό των επαγγελματικών οργανώσεων των 
εμπόρων, βιοτεχνών και λοιπών επαγγελματιών και άλλες 
διατάξεις» (ΑΊ54) καιαντικαταστάθηκεμετοάρθρο 1 του Ν. 
2469/1997 «Περιορισμός και βελτίωση της αποτελεσματικό- 
τητας των κρατικών δαπανών και άλλες διατάξεις» (Α’ 38). 

δ) Του άρθρου 32 του Ν. 1828/1989 «Αναμάρφωση της 
φορολογίας εισοδήματος και άλλες διατάξεις» (Α' 2), 
άπως τροποποιήθηκε με το άρθρο 19παρ. 3 του Ν. 2443/ 
1996 «Τροποποίηση και συμπλήρωση του Τελωνειακού 
Κώδικα και άλλες διατάξεις» (Α' 265). 


2. Το Π.Δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (Α' 57). 

3. Την ΔΙΔΚ/Φ1/2/13773/15.7.2003 κοινή απόφαση του 
Πρωθυπουργού και του Υπουργού Εσωτερικών, Δημόσιας 
Διοίκησης και Αποκέντρωσης «Ανάθεση αρμοδιοτήτων 
στον Υφυπουργό Εσωτερικών, Δημόσιας Διοίκησης και 
Αποκέντρωσης Νίκο Μπίστη» (Β'985), όπως τροποποιήθη¬ 
κε με την ΔΙΚΔ/Φ. 1 /2/14145/21 -7-2003 όμοια (Β' 1000). 

4. Το γεγονός ότι από τις διατάξεις του παρόντος προε¬ 
δρικού διατάγματος προκαλείται δαπάνη σε βάρος του 
κρατικού προϋπολογισμού, ποσού δύο χιλιάδων επτακο- 
σίωνεβδομήντατριώνευρώ και είκοσι έξι λεπτών (2773,26) 
για το οικονομικό έτος 2003, καθώς και ποσού τριών χιλιά¬ 
δων εξακοσίων ενενήντα επτά ευρώ και εξήντα οκτώ λε¬ 
πτών (3697,68) για κάθε επόμενο έτος, η οποία θα καλύ¬ 
πτεται από τις πιστώσεις εξόδων του Υπουργείου Οικονο¬ 
μίας και Οικονομικών (Ειδ. Φορέας 23110, Κ.Α.Ε. 0237). 

5. Τη 256/2003 γνωμοδότηση του Συμβουλίου της Επι- 
κρατείας, μετά από πρόταση του Υπουργού Οικονομίας 
και Οικονομικών και του Υφυπουργού Εσωτερικών, Δημό¬ 
σιας Διοίκησης και Απσκέντρωσης, αποφασίζουμε: 

Άρθρο 1 

Σύσταση Διεύθυνσης Υποστήριξης Ο.Π.Σ.Τ. 

1. Συνιστάται στη Γ ενική Διεύθυνση Τελωνείων και Ειδι¬ 
κών Φόρων Κατανάλωσης (Ε.Φ.Κ.) του Υπουργείου Οικο¬ 
νομίας και Οικονομικών, Διεύθυνση με τίτλο «Διεύθυνση 
Υποστήριξης Ο.Π.Σ.Τ.», η οποία θα λειτουργεί ως πράτυ- 
πο Τελωνείο, στο χώρο της Γ ενικής Γ ραμματείας Πληρο¬ 
φορικών Συστημάτων (Γ.Γ.Π.Σ.). 

2. Στη Διεύθυνση Υποστήριξης Ο.Π.Σ.Τ. θα εξετάζεται 
ενδελεχώς και σε περιβάλλον πρότυπου Τελωνείου, σε 
συνεργασία με τη Γ.Γ.Π.Σ., η λειτουργικότητα των βελ¬ 
τιώσεων ή των νέων εφαρμογών του Ολοκληρωμένου 
Πληροφορικού Συστήματος Τελωνείων (Ο.Π.Σ.Τ.), προ 
της ένταξής τους σε παραγωγική λειτουργία. 

Άρθρο 2 

Διάρθρωση και αρμοδιάτητες Διεύθυνσης 
Υποστήριξης Ο.Π.Σ.Τ. 

1. Οι αρμοδιότητες της Διεύθυνσης Υποστήριξης 
Ο.Π.Σ.Τ. είναι οι εξής: 

- η υποστήριξη των λειτουργιών των εφαρμογών του 
Ο.Π.Σ.Τ. και ο σχεδιασμός των λειτουργικών τους βελτιώ- 


























4136 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


σεων, η προώθηση της μηχανογραφικής αντιμετώπισης 
των προτεινόμενων διαδικασιών από τις λοιπές Διευθύν¬ 
σεις της Γενικής Διεύθυνσης Τελωνείων και Ε.Φ.Κ., 

- ο έλεγχος της ορθής λειτουργίας των υποσυστημάτων 
των εφαρμογών του Ο.Π.Σ.Τ. και της επανατροφοδότη- 
σης του πλάνου για νέες εφαρμογές, 

- η συνεργασία με τις αρμόδιες Διευθύνσεις της Γενικής 
Διεύθυνσης Τελωνείων και Ε.Φ. Κ., γιατηντυπαποίησηκαι 
βελτίωση υπαρχόντων εντύπων και τη σχεδίαση νέων, 
σύμφωνα με τις απαιτήσεις της πληροφορικής, 

-η υποβολή προτάσεων προς τις αρμόδιες Διευθύνσεις 
της Γ ενικής Διεύθυνσης Τελωνείων και Ε.Φ.Κ. για βελτίω¬ 
ση των υφιστάμενων εφαρμογών ή θέσπιση νέων, 

- ο σχεδιασμός και η εισήγηση προγραμμάτων εκπαί¬ 
δευσης των τελωνειακών υπαλλήλων σε θέματα πληρα- 
φορικής και εφαρμογών της, 

- κάθε άλλη αρμοδιότητα, σχετική με το αντικείμενο της 
Διεύθυνσης που δεν κατονομάζεται ειδικά. 

2. Η Διεύθυνση Υποστήριξης Ο.Π.Σ.Τ. διαρθρώνεται 
στα παρακάτω Τμήματα: 

α) Τμήμα Α': Γ ενικών θεμάτων και Υποστήριξης Υποσυ¬ 
στήματος Παρακολούθησης Φυσικών και Ανθρώπινων 
Πόρων. 

β) Τμήμα Β’: Υποστήριξης Υποσυστημάτων Διαχείρισης 
Υποθέσεων και Υποστήριξης Αποφάσεων. 

γ) Τμήμα Γ: Υποστήριξης Υποσυστημάτων Διαχείρισης 
Εμπορευμάτων - Δηλωτικών, Εισαγωγών - Εξαγωγών και 
Διαμετακόμισης του Ο.Π.Σ.Τ. 

δ) Τμήμα Δ': Υποστήριξης Υποσυστημάτων Δασμολο¬ 
γίου (ΤΑΒΙΟ) και Αποτίμησης Αξιών Εμπορευμάτων. 

ε) Τμήμα Ε': Υποστήριξης Υποσυστήματος Ειδικών Φό¬ 
ρων Κατανάλωσης (Ε.Φ.Κ.). 

3. Οι αρμοδιότητες της Διεύθυνσης Υποστήριξης 
Ο.Π.Σ.Τ. κατανέμονται μεταξύ των Τμημάτων της ως 
εξής: 

α) Τμήμα Α' - Γενικών Θεμάτων και Υποστήριξης Υποσυ¬ 
στήματος Παρακολούθησης Φυσικών και Ανθρώπινων 
Πόρων: 

Υποστήριξη και μελέτη των απαιτήσεων των εφαρμα- 
γώντου Ο.Π.Σ.Τ., που απαρτίζουντο υποσύστημα Παρα¬ 
κολούθησης Φυσικών και Ανθρώπινων Πόρων. 

Πρατάσεις γενικού σχεδιασμού και ορισμαύ διαδικα¬ 
σιών για τη σύνδεση με το Ο.Π.Σ.Τ. και εξυπηρέτηση 
φορέων εισαγωγικών και εξαγωγικών εταιρειών, για ηλε¬ 
κτρονική κατάθεση παραστατικών, σε συνεργασία με 
τους τεχνικούς της Γ.Γ.Π.Σ. 

Καταγραφή, σε συνεργασία με τους τεχνικούς της 
Γ.Γ.Π.Σ., των απαιτήσεων του συστήματος κάθε εξωτερι¬ 
κού φορέα, ο οποίος επιθυμεί να συνδεθεί με το Ο.Π.Σ.Τ. 

Εκπόνηση μελετών και υποβολή προτάσεων για τον ορι¬ 
σμό των διαδικασιών που είναι απαραίτητες για τη σύνδε¬ 
ση του Ο.Π.Σ.Τ. με τα άλλα υποσυστήματα των Υπηρεσιών 
του Υπουργείου Οικονομίας και Οικονομικών, σε συνεργα¬ 
σία με τη Γ.Γ.Π.Σ. και παρακολούθηση της εξέλιξης αυτής. 

Προσδιορισμός των αναγκών διασύνδεσης του 
Ο.Π.Σ.Τ. με χρηματοπιστωτικούς φορείς και άλλους ορ¬ 
γανισμούς και εισαγωγικές, καθώς και εξαγωγικές εται¬ 
ρείες, σε συνεργασία με τσυς τεχνικούς της Γ.Γ.Π.Σ. 

Παρακολούθηση των λειτσυργιών υποστήριξης της 
συλλσγής στατιστικών στοιχείων, σχετικών με τα αντικεί¬ 
μενα του Τ μήματος. 

Μελέτη και εφαρμογή νέων ή βελτίωση των υφιστάμενων 
λειτουργιών του ανωτέρω υποσυστήματος του Ο.Π.Σ.Τ., 


σε συνεργασία με τις λσιπές αρμόδιες Διευθύνσεις της Γε¬ 
νικής Διεύθυνσης Τελωνείων και Ε.Φ.Κ. και τη Γ.Γ.Π.Σ. 

Μέριμνα για τσν εφοδιασμό της Διεύθυνσης με βιβλία 
και λσιπό έντυπο υλικό, σχετικά με τις αρμοδιότητες της 
Διεύθυνσης και την εξέλιξη της πληροφορικής. 

Γραμματειακή υποστήριξη της Διεύθυνσης. 

β) Τμήμα Β'-Υποστήριξης Υπσσυστημάτων Διαχείρισης 
Υπσθέσεων και Υποστήριξης Αποφάσεων: 

Υποστήριξη και μελέτη των απαιτήσεων των εφαρμσ- 
γώντου Ο.Π.Σ.Τ., που απαρτίζουντα υποσυστήματα Δια¬ 
χείρισης Υποθέσεων και Υπαστήριξης Αποφάσεων. 

Παρακολούθηση των λειτουργιών υποστήριξης της 
συλλογής στατιστικών στοιχείων, σχετικών με τα αντικεί¬ 
μενα του Τ μήματος. 

Μελέτη και εφαρμογή νέων ή βελτίωση των υφιστάμενων 
λειτουργιών των ανωτέρω υποσυστημάτων του Ο.Π.Σ.Τ., 
σε συνεργασία με τις λσιπές αρμόδιες Διευθύνσεις της Γε¬ 
νικής Διεύθυνσης Τελωνείων και Ε.Φ.Κ. και τη Γ.Γ.Π.Σ. 

Υποστήριξη της άμεσης αποτύπωσης των αποτελεσμά¬ 
των του ελέγχου, καθώς και του συνόλου των διωκτικών 
διαδικαστικών εργασιών σε στατιστικά επεξεργάσιμες 
μορφές, για χρήση των Διευθύνσεων της Γ ενικής Διεύ¬ 
θυνσης Τελωνείων και Ε.Φ. Κ. και των λοιπών Τελωνεια¬ 
κών Αρχών. 

γ) Τμήμα Γ - Υποστήριξης Υποσυστημάτων Διαχείρισης 
Εμπορευμάτων - Δηλωτικών, Εισαγωγών - Εξαγωγών και 
Διαμετακόμισης: 

Υποστήριξη και μελέτη των απαιτήσεων των εφαρμσ- 
γώντου Ο.Π.Σ.Τ., που απαρτίζουντα υποσυστήματα Δια¬ 
χείρισης Εμπσρευμάτων - Δηλωτικών, Εισαγωγών - Εξα¬ 
γωγών και Διαμετακόμισης. 

Παρακολούθηση των λειτουργιών υποστήριξης της 
συλλογής στατιστικών στοιχείων, σχετικών με τα αντικεί¬ 
μενα του Τ μήματος. 

Μελέτη και εφαρμογή νέων ή βελτίωση των υφιστά¬ 
μενων λειτουργιών των ανωτέρω υποσυστημάτων του 
Ο.Π.Σ.Τ., σε συνεργασία με τις λοιπές αρμόδιες Διευθύν¬ 
σεις της Γ ενικής Διεύθυνσης Τελωνείων και Ε.Φ.Κ. και τη 
Γ.Γ.Π.Σ. 

δ) Τμήμα Δ' - Υποστήριξης Υποσυστημάτων Δασμολο¬ 
γίου (ΤΑΒΙΟ) και Αποτίμησης Αξιών Εμπορευμάτων: 

Υποστήριξη και μελέτη των απαιτήσεων των εφαρμσγών 
του Ο.Π.Σ.Τ., που απαρτίζουντα υποσυστήματα Δασμολο¬ 
γίου (ΤΑΒΙΟ) και Αποτίμησης Αξιών Εμπσρευμάτων. 

Παρακολούθηση των λειτουργιών υποστήριξης της 
συλλογής στατιστικών στοιχείων, σχετικών με τα αντικεί¬ 
μενα του Τ μήματος. 

Μελέτη και εφαρμογή νέων ή βελτίωση των υφιστάμενων 
λειτουργιών των ανωτέρω υποσυστημάτων του Ο.Π.Σ.Τ., 
σε συνεργασία με τις λσιπές αρμόδιες Διευθύνσεις της Γε¬ 
νικής Διεύθυνσης Τελωνείων και Ε.Φ.Κ. και τη Γ.Γ.Π.Σ. 

ε) Τμήμα Ε'-Υποστήριξης Υποσυστήματας Ε.Φ.Κ.: 

Υποστήριξη και μελέτη των απαιτήσεων των εφαρμσ¬ 
γών τσυ Ο.Π.Σ.Τ., που απαρτίζουν το υποσύστημα Ειδι¬ 
κών Φόρων Κατανάλωσης (Ε.Φ.Κ.). 

Παρακολούθηση των λειτουργιών υποστήριξης της 
συλλογής στατιστικών στοιχείων, σχετικών με τα αντικεί¬ 
μενα του Τ μήματος. 

Μελέτη και εφαρμογή νέων ή βελτίωση των υφιστάμε¬ 
νων λειτουργιών του ανωτέρω υποσυστήματος του 
Ο.Π.Σ.Τ., σε συνεργασία με τις λοιπές αρμόδιες Διευθύν¬ 
σεις της Γ ενικής Διεύθυνσης Τελωνείων και Ε.Φ.Κ. και τη 
Γ.Γ.Π.Σ. 

Άρθρο 3 

Συνεργασία με τη Γ.Γ.Π.Σ. 

1. Η Διεύθυνση Υποστήριξης Ο.Π.Σ.Τ. συνεργάζεται με 
τη Γενική Γραμματεία Πληροφσρικών Συστημάτων τσυ 
Υπουργείου Οικονομίας και Οικονομικών, για όλες τις 
προτάσεις βελτιώσεων, εξελίξεων, νέων εφαρμογών του 
πληροφορικού συστήματος των Τελωνείων, τη βελτίωση 
των τεχνικών υποδομών των κτιρίων, την απαιτούμενη 
αναβάθμιση του Ο.Π.Σ.Τ. για την ικανοποίηση νέων απαι¬ 
τήσεων, για τη διασυνδεσιμότητα και διαλειτουργικότητα 
των πληραφορικών συστημάτων του ιδίου Υπουργείου, 
ώστε να εξυπηρετούνται οι νέες απαιτήσεις των υπηρε¬ 
σιών του. 

2. Η τεχνική υποστήριξη τόσο των εφαρμογών των υπο- 
συστημάτωντου Ο.Π.Σ.Τ. όσο και του μηχανολογικού και 
του δικτυακού εξοπλισμού των Τελωνειακών Υπηρεσιών, 
παρέχεται από τους τεχνικούς πληροφορικήςτης Γενικής 
Γραμματείας Πληροφαρικών Συστημάτων του Υπουρ¬ 
γείου Οικονομίας και Οικονομικών. 

Άρθρο 4 

Θέσεις Προϊσταμένων - Τελικές και 
Μεταβατικές Διατάξεις. 

1. Της Διεύθυνσης Υπσστήριξης Ο.Π.Σ.Τ. προΐσταται 
υπάλληλος του κλάδου ΠΕ Τελωνειακών με βαθμό Διευ¬ 
θυντή. Των Τμημάτωντης ανωτέρω Διεύθυνσης πρσΐστα- 
νται υπάλληλοι με Ά' βαθμό του κλάδου ΠΕ Τελωνειακών 
ή εν ελλείψει αυτών υπάλληλοι του κλάδου ΤΕ Τελωνεια¬ 
κών ή εν ελλείψει αυτών υπάλληλοι του κλάδου ΔΕ Τελω¬ 
νειακών ή των αντίστοιχων προσωρινών κλάδων. 

2. Στις υφιστάμενες θέσεις βαθμού Διευθυντή του κλά¬ 
δου ΠΕ Τελωνειακών προστίθεται μία (1) θέση, για την 
κάλυψη της θέσης Πρσίσταμένου της Διεύθυνσης Υπο¬ 
στήριξης Ο.Π.Σ.Τ., μειουμένων αντιστοίχως των θέσεων 
ενιαίων βαθμών Δ' - Ά' του ίδιου κλάδου. 

3. Η έναρξη λειτουργίας της Διεύθυνσης Υποστήριξης 
Ο.Π.Σ.Τ. καθορίζεται με απόφαση του Υπουργού Οικονο¬ 
μίας και Οικονομικών, που εκδίδεται κατ’ εξουσιοδότηση 
τσυ άρθρου 32 του Ν. 1828/1989, όπως αυτό τροποποιήθη¬ 
κε με την παράγραφο 3 του άρθρου 19 του Ν. 2443/1996. 

Στον Υπουργό Οικονομίας και Οικονομικών αναθέτουμε 
τη δημοσίευση και εκτέλεση του παρόντος προεδρικού 
διατάγματος. 

Αθήνα, 11 Σεπτεμβρίου 2003 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΝΙΚΟΛΑΟΣ ΜΠΙΣΤΗΣ 
-♦- 

( 2 ) 

Τροποποίηση του Π.Δ. 119/2003 Κατανομή του Καθαρού 
προϊόντος των Κρατικών Λαχείων (Α' 103). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου ΙΟτου Ν.Δ. 3717/1957 «Πε¬ 
ρί τροποποιήσεως και συμπληρώσεως ενίων διατάξεων 


φορολογικών και άλλωννόμων αρμοδιότητας του Υπουρ¬ 
γείου Οικονομικών» (Α' 131). 

2. Το Π.Δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (Α' 57). 

3. Την 1065956/863/Α006/2003 κοινή απόφαση του 
Πρωθυπουργού και του Υπουργού Οικονομίας και Οικο¬ 
νομικών «Περί καθορισμού αρμοδιοτήτων των Υφυπουρ¬ 
γών Οικονομίας και Οικονομικών» (Β' 985). 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως προ¬ 
στέθηκε με το άρθρο 27 του Ν. 2081/1992 «Ρύθμιση του 
θεσμού των Επιμελητηρίων, τροποποίηση διατάξεων του 
Ν. 1712/1987 για τον εκσυγχρονισμό των επαγγελματι¬ 
κών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (Α' 154) και τροπο¬ 
ποιήθηκε με το άρθρο 1 παρ. 2 περίπτωση α'του Ν. 2469/ 
1997 (Α'38) «Περιορισμός και βελτίωση της αποτελεσμα- 
τικότητας των κρατικών δαπανών και άλλες διατάξεις». 

5. Το γεγονός ότι από τις διατάξεις του παρόντος διατάγ¬ 
ματος προκαλείται δαπάνη 1.200.000 ευρώ για το έτος 
2003 σε βάρος του Προϋπολογισμού της Διεύθυνσης Κρα¬ 
τικών Λαχείων για την προμήθεια και λειτουργία ηλεκτρονι¬ 
κού τηλεφωνικού κέντρου πληροφόρησης πολιτών (οεΙΙ 
οβηίβή, για την κάλυψη διαφημιστικών δαπανών του 
Υπουργείου Οικονομίας και Οικονομικών, για την κάλυψη 
δαπανών που αφορούν τη σύσταση, λειτουργία και εξοπλι¬ 
σμό των Σταθμών Εξυπηρέτησης Πολιτών (Σ.Τ.Ε.Π.) στις 
Δημόσιες Οικονομικές Υπηρεσίες και την κάλυψη δαπανών 
για τη διενέργεια έρευνας αγοράς που αφορά τη φορολο¬ 
γική μεταρρύθμιση, η οποία θα καλύπτεται από την πίστω¬ 
ση εξόδου του Προϋπολογισμού της Διεύθυνσης Κρατικών 
Λαχείων, που θα εγγραφεί προς τούτο σε αυτόν. 

6. Την 307/2003 γνωμοδότηση του Συμβουλίου της Επι- 
κρατείας. 

Με πρόταση του Υφυπουργού Οικονομίας και Οικονο¬ 
μικών αποφασίζουμε: 

Άρθρο μόνο. 

1. Η παράγραφος 1 του άρθρου μόνου του Π.Δ. 119/ 
2003 αντικαθίσταται ως εξής: 

«1. Το καθαρό προϊόν του Εθνικού και Λαϊκού Λαχείου, 
μετά την αφαίρεση: 

α) Ποσοστού 2% που περιέρχεται με βάση το άρθρο 12 
παρ. 3του Ν.Δ. 3748/1957 (Α' 178) και την κοινή απόφαση 
Φ.61033/8/769302/1958 των Υπουργών Εθνικής Αμύνης 
και Οικονομικών (Β' 104), που εκδόθηκε κατ’ εξουσιοδό¬ 
τηση τούτου, στο Ταμείο Αρωγής Αναπήρων και Θυμάτων 
Πολέμου. 

β) Ποσού 1.200.000 ευρώ για το 2003 καιαπόθΟΟ.ΟΟΟ ευ¬ 
ρώ για κάθε ένα από τα επόμενα έτη, που θα περιέρχεται 
σε ειδικό λογαριασμό του Υπουργείου Οικονομίας και Οι¬ 
κονομικών, για τη μηχανογράφηση των Δημοσίων Οικονο¬ 
μικών Υπηρεσιών και των Ελεγκτικών Κέντρων τούτου, 
αποδιδόμενο σε τρεις ισόποσες τετραμηνιαίες δόσεις. 

γ) Ποσού 1.200.000 ευρώ για το 2003, που θαπεριέλθει 
σε ειδικό λογαριασμό του Υπουργείου Οικονομίας και 
Οικονομικών για την προμήθεια και λειτουργία ηλεκτρο¬ 
νικού τηλεφωνικού κέντρου πληροφόρησης πολιτών (αεΙΙ 
οθπίβΓ), για την κάλυψη διαφημιστικών δαπανών του 
Υπουργείου Οικονομίας και Οικονομικών, για την κάλυψη 
δαπανών που αφορούν τη σύσταση, λειτουργία και εξο¬ 
πλισμό των Σταθμών Εξυπηρέτησης Πολιτών (Σ.Τ.Ε.Π.) 

στις Δημόσιες Οικονομικές Υπηρεσίες καιτην κάλυψη δα¬ 
πανών για τη διενέργεια έρευνας αγοράς που αφορά τη 
φορολογική μεταρρύθμιση και το οποίο θα αποδοθεί 
μέχρι τέλος Οκτωβρίου 2003, 

εισάγεται ολόκληρο στον Προϋπολογισμό του Κράτους 
και αποτελεί έσοδο του Δημοσίου». 

2. Η ισχύς του διατάγματος αυτού αρχίζει από του οικο¬ 
νομικού έτους 2003. 

Στον ίδιο Υφυπουργό Οικονομίας και Οικονομικών ανα¬ 
θέτουμε τη δημοσίευση και εκτέλεση του διατάγματος 
τούτου. 

Αθήνα, 9 Σεπτεμβρίου 2003 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΦΩΤΙΑΔΗΣ 
-♦- 

(3) 

Διάθεση Οπλιτών Πτυχιούχων Ιατρικής ή Φαρμακευτικής 
ή Κτηνιατρικής σε περιφερειακά ιατρεία ή κέντρα υγεί¬ 
ας ή αγροτικά κτηνιατρεία. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπάψη: 

α) Τις διατάξεις της παραγράφου 1 του άρθρου 12 του 
Ν. 1763/1988 «Στρατολογία των Ελλήνων» (ΦΕΚ Α' 57), 
όπως το άρθρο αυτά αντικαταστάθηκε με το άρθρο 11 
του Ν. 2510/1997 (ΦΕΚΑ' 136) και μετά άρθρο 17 παρ. 2 
του Ν. 2913/2001 (ΦΕΚΑΊ02). 

β) Το άρθρο 29Α του Ν. 1558/1985 (ΦΕΚ Α' 137), το 
οποίο προστέθηκε με το άρθρο 27 του Ν. 2081/1992 (ΦΕΚ 
Α' 154) και τροποποιήθηκε με το άρθρο 1 του Ν. 2469/ 
1997 (ΦΕΚ Α' 38) και το γεγονός ότι με τις διατάξεις του 
παρόντος διατάγματος δεν προκαλείται πρόσθετη δα¬ 
πάνη σε βάρος του Κρατικού Προϋπολογισμού. 

γ) Τη 170/2003 Γνωμοδότηση του Συμβουλίου Επικρα- 
τείας, μετά απά πρόταση των Υπουργών Εθνικής Άμυνας, 
Γεωργίας και Υγείας και Πρόνοιας, αποφασίζουμε: 

Άρθρο 1 

1. Επιτρέπεται η διάθεση οπλιτών πτυχιούχων ιατρικής 
ή φαρμακευτικής ή κτηνιατρικής σε περιφερειακά ιατρεία 
ή κέντρα υγείας ή αγροτικά κτηνιατρεία αντίστοιχα, εφά- 
σον οι διατιθέμενοι: 

α) Έχουν συμπληρώσει στρατιωτική υπηρεσία τουλά¬ 
χιστον έξι μηνών. 

β) Κατέχουν άδεια άσκησης επαγγέλματος ιατρού ή 
φαρμακοποιού ή κτηνιάτρου. 

2. Ο αριθμός των διατιθέμενων οπλιτών, κατά ειδικάτη- 
τα, εξαρτάται από τις ανάγκεςτων Υπουργείων Υγείας και 
Πρόνοιας και Γεωργίας και από τις δυνατότητες του 
Υπουργείου Εθνικής Άμυνας. Με απόφαση τουΥπουργού 
Εθνικής Άμυνας, που εκδίδεται μετά απά πράταση του 
Αρχηγού Γενικού Επιτελείου Εθνικής Άμυνας και δημο¬ 
σιεύεται στην Εφημερίδα της Κυβερνήσεως, καθορίζεται 
ο συνολικός αριθμός των οπλιτών που μπορεί να διατε¬ 
θούν κάθε έτος και ο αριθμάςτων οπλιτών που διατίθενται 
απά κάθε Κλάδο των Ενάπλων Δυνάμεων. 


3. Οι οπλίτες που πληρούν τις προϋποθέσεις της παρα¬ 
γράφου 1 του άρθρου αυτού, δηλώνουν στη μονάδα ή 
υπηρεσία στην οποία υπηρετούν, αν επιθυμούν να διατε¬ 
θούν σε περιφερειακό ιατρείο ή κέντρο υγείας ή αγροτι¬ 
κό κτηνιατρείο. Η επιλογή γίνεται από την αρμόδια Διεύ¬ 
θυνση του Κλάδου των Ενάπλων Δυνάμεων στον οποίο 
ανήκουν, με βάση τα παρακάτω κριτήρια: 

α) Την εκπαιδευτική σειρά στρατευσίμων οπλιτών 
(ΕΣΣΟ) στην οποία ανήκουν, 
β) Την οικογενειακή τους κατάσταση, 
γ) Τ ις μονάδες ή υπηρεσίες στις οποίες έχουν υπηρετήσει, 
δ) Το έτος γέννησής τους, 
ε) Το βαθμά πτυχίου τους. 

4. Κατά την επιλογή προτιμώνται άσοι ανήκουν σε πα- 
λαιότερη ΕΣΣΟ, μεταξύ δε οπλιτώντης ίδιας ΕΣΣΟ προτι- 
μώνται, με σειρά προτεραιάτητας, οι έγγαμοι, αυτοί που 
υπηρέτησαν ή υπηρετούν στη δυσκολάτερη μονάδα, σύμ¬ 
φωνα με την κλίμακα αξιολόγησης των μορίων κάθε Κλά¬ 
δου των Ενάπλων Δυνάμεων, εφόσον υπάρχει, διαφορετι¬ 
κά αυτοί που υπηρέτησαν ή υπηρετούν σε παραμεθόριες 
περιοχές ή σε μονάδες εκστρατείας, οι μεγαλύτεροι σε 
ηλικία και όσοι έχουν μεγαλύτερο βαθμό πτυχίου. 

5. Σε περίπτωση που οι θέσεις δεν καλύπτονται από τον 
αριθμό των οπλιτών, οι οποίοι δήλωσαν σε κάθε Κλάδο 
των Ενόπλων Δυνάμεων ότι επιθυμούν να διατεθούν, οι 
κενές θέσεις καλύπτονται από τα αντίστοιχα Γ ενικά Επι¬ 
τελεία με βάση την ΕΣΣΟ και το έτος γέννησης, εφαρμο¬ 
ζόμενων αναλόγως των διατάξεων των προηγούμενων 
παραγράφων 3 και 4. 

Άρθρο 2 

1. Οι οπλίτες που διατίθενται σε περιφερειακά ιατρεία ή 
κέντρα υγείας ή αγροτικά κτηνιατρεία: 
α) Απαλλάσσονται απά άλλα στρατιωτικά καθήκοντα, 
β) Διέπονται, σχετικά με το ωράριο και τους άρους απα- 
σχάλησης, από τις διατάξεις που ισχύουν κάθε φορά για 
τις θέσεις στις οποίες διατίθενται. 

γ) Δικαιούνται, απά το Υπουργείο Υγείας και Πράνοιας 
ή Γ εωργίας, τις αμοιβές που ορίζονται κάθε φορά για τα 
καθήκοντά τους. 

2.0 χράνος διάθεσης σε περιφερειακά ιατρεία ή κέντρα 
υγείας ή αγροτικά κτηνιατρεία, υπολογίζεται ως χράνος 
στρατιωτικής υπηρεσίας και ως χράνος εκπλήρωσης 
υποχρέωσης υπαίθρου. 

3. Με την απόφαση διάθεσης των οπλιτών σε περιφε¬ 
ρειακά ιατρεία ή κέντρα υγείας ή αγροτικά κτηνιατρεία 
καθορίζεται η διοικητική υπαγωγή τους. 

Άρθρο 3 

Η ισχύς του διατάγματος αυτού αρχίζει απά τη δημο¬ 
σίευσή του στην Εφημερίδα της Κυβερνήσεως. Από την 
ίδια ημερομηνία παύει η ισχύς του Προεδρικού Διατάγ¬ 
ματος 279/1997 (ΦΕΚΑ'203). 

Στον Υπουργά Εθνικής Άμυνας αναθέτουμε τη δημο¬ 
σίευση καιτην εκτέλεση του παρόντος. 

Αθήνα, 1 Σεπτεμβρίου 2003 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΥΓΕΙΑΣ ΚΑΙ ΠΡΟΝΟΙΑΣ 

ΓΙΑΝΝΟΣ ΠΑΠΑΝΤΩΝΙΟΥ ΚΩΝ/ΝΟΣ ΣΤΕΦΑΝΗΣ 

ΓΕΩΡΓΙΑΣ 

ΓΕΩΡΓΙΟΣ ΔΡΥΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




